जिस जगह पर बाबा जसवंत ने चीनियों के दाँत खट्टे किए थे, उस जगह पर एक मंदिर बना दिया गया है। इस मंदिर में चीन की ओर से दी गई कांसे की वो मूर्ति भी लगी है। उधर से गुजरने वाला हर जनरल और जवान, वहाँ सिर झुकाने के बाद ही आगे बढ़ता है। स्थानीय नागरिक और नूरांग फाल जाने वाले पर्यटक भी बाबा से आशीर्वाद लेने के लिए जाते हैं। वो जानते हैं बाबा वहाँ हैं और देश की सीमा की सुरक्षा कर रहे हैं। उस शहीद के स्मारक पर चीनी सैनिक भी सिर झुकाते हैं।